CELEX: 32005R0299
Language: sl
Date: 2005-02-23 00:00:00
Title: Uredba Komisije (ES) št. 299/2005 z dne 23. februarja 2005 o določitvi količin surovega tobaka, ki se lahko prenesejo v drugo skupino sort v okviru jamstvenega praga za letino 2005 v Italiji

24.2.2005   
            
            
               SL
            
            
               Uradni list Evropske unije
            
            
               L 51/11
            
         
      UREDBA KOMISIJE (ES) št. 299/2005
   z dne 23. februarja 2005
   o določitvi količin surovega tobaka, ki se lahko prenesejo v drugo skupino sort v okviru jamstvenega praga za letino 2005 v Italiji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak (1) in zlasti člena 9(4) Uredbe,
   ob upoštevanju naslednjega:
   
               (1)
            
            
               Člen 9 Uredbe (EGS) št. 2075/92 je določil sistem kvot za različne skupine sort tobaka. Posamezne kvote so bile porazdeljene med proizvajalce na osnovi jamstvenih pragov za letino 2005, določenih v Prilogi II k Uredbi Sveta (ES) št. 546/2002 z dne 25. marca 2002 o določitvi premij in jamstvenih pragov za tobak v listih po skupinah sort in državah članicah za letine 2002, 2003 in 2004 ter o spremembi Uredbe (EGS) št. 2075/92 (2). Člen 9(4) Uredbe (EGS) št. 2075/92 omogoča, da Komisija pooblasti države članice za prenos količin jamstvenega praga med skupine sort, pod pogojem da predvideni prenosi med skupinami sort za Evropski kmetijski usmerjevalni in jamstveni sklad (FEOGA) ne predstavljajo dodatnega stroška in ne povzročijo splošnega zvišanja jamstvenega praga držav članic.
            
         
               (2)
            
            
               Če je ta pogoj izpolnjen, se lahko državam članicam, ki so za to zaprosile, dovoli omenjeni prenos.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za tobak –
            
         SPREJELA NASLEDNJO UREDBO:
   Člen 1
   Za letino 2005 so države članice pooblaščene, da pred 30. majem 2005 prenesejo količine iz ene sortne skupine v drugo v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. februarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 215, 30.7.1992, str. 70. Uredba, kakor je bila nazadnje spremenjena z Uredbo (ES) št. 1782/2003 (UL L 270, 21.10.2003, str. 1), kakor je bila spremenjena z Uredbo (ES) št. 864/2004 (UL L 161, 30.4.2004, str. 48).
   
      (2)  UL L 84, 28.3.2002, str. 4. Uredba, kakor je bila nazadnje spremenjena z Uredbo (ES) št. 1782/2003, kakor je bila spremenjena z Uredbo (ES) št. 864/2004.
   
      PRILOGA
      Količine jamstvenega praga, ki so ga države članice pooblaščene prenesti iz ene sortne skupine sort v drugo sortno skupino
      
                  Država članica
               
               
                  Sortna skupina, iz katere se izvede prenos
               
               
                  Sortna skupina, v katero se izvede prenos
               
            
                  ITALIJA
               
               
                  507,5 ton lahko zračno sušenega (skupina II)
               
               
                  406,0 ton z zračnim tokom sušenega (skupina I)
               
            
                  1 587,5 ton temno zračno sušenega (skupina III)
               
               
                  398,3 ton z zračnim tokom sušenega (skupina I)
               
            
                  1 089,6 ton lahko zračno sušenega (skupina II)
               
            
                  1 791,5 ton na dimu sušenega (skupina IV)
               
               
                  1 576,0 ton z zračnim tokom sušenega (skupina I)
               
            
                  4 279,4 ton na soncu sušenega (skupina V)
               
               
                  717,7 ton z zračnim tokom sušenega (skupina I)
               
            
                  2 805,9 ton lahko zračno sušenega (skupina II)
               
            
                  148,3 ton temno zračno sušenega (skupina III)
               
            
                  463,3 ton de Katerini (skupina VII)
               
               
                  353,3 ton z zračnim tokom sušenega (skupina I)
               
            
                  110,0 ton lahko zračno sušenega (skupina II)